

Hiv száma: *53240-1/2012.*

Eger Megyei Jogú Város Önkormányzata Közgyűlésének rendelet-tervezete **az önkormányzati adóügyekre érvényes adóeljárási szabályokról.**

*/egy fordulóban kerül tárgyalásra/*

**Tisztelt Közgyűlés!**

A javaslatunk a **helyi adókra vonatkozó** **adóeljárási szabályokat módosítja** *(Eger Megyei Jogú Város Önkormányzata Közgyűlésének rendelet-tervezete az önkormányzati adóügyekre érvényes adóeljárási szabályokról)* ezzel az **elektronikus ügyintézést és a bankkártyás fizetés lehetőségét** is meg kívánjuk jövőre teremti.

A rendelet változtatására a felhatalmazást az adózás rendjéről szóló 2003. évi XCII. törvény 10.§ (3) és a 38.§ (6) bekezdései biztosítják.

A jogszabályok és az eljárási adminisztrációk szigorodása miatt az adóhatóság a jövőben csak úgy tudja növekvő feladatait ellátni, ha az elektronikus lehetőségeket mindinkább kiaknázza.

Az állami adóhatóságnál megszokott módszerek átvételét az adózóink is egyre nagyobb számban igénylik, így két lépcsőben teszünk javaslatot, az adminisztrációt és ügyintézést segítő feltételek megvalósítására:

* 1. **2013. január 1-jétől megteremtjük a bankkártyás fizetést**, valamint
  2. **opcionálisan** mindenki számára az **elektronikus ügyintézést**.
  3. **2014. évtől a** **vállalkozókra kiterjesztve kötelezővé tennénk** az elektronikus ügymenetet.

A felkészülés elegendő időt jelent arra, hogy a hivatalunk megteremtse a működés informatikai feltételrendszerét.

Kérem a Tisztelt Közgyűlést a rendelet-tervezet elfogadására.

Eger, 2012. november 22.

|  |  |  |
| --- | --- | --- |
|  |  | **Dr. Kovács Luca s.k.** |
|  | Eger Megyei Jogú Város Jegyzője |